CELEX: 31984D0399
Language: el
Date: 1984-07-12 00:00:00
Title: 84/399/ΕΟΚ: Απόφαση της Επιτροπής της 12ης Ιουλίου 1984 σχετικά με έγκριση ειδικού προγράμματος για την περιοχή της Umbria όσον αφορά την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0399

84/399/ΕΟΚ: Απόφαση της Επιτροπής της 12ης Ιουλίου 1984 σχετικά με έγκριση ειδικού προγράμματος για την περιοχή της Umbria όσον αφορά την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 213 της 09/08/1984 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουλίου 1984  σχετικά με έγκριση ειδικού προγράμματος για την περιοχή της Umbria όσον αφορά την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (84/399/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3,  Εκτιμώντας:  ότι η ιταλική κυβέρνηση ανακοίνωσε, στις 19 Μαρτίου 1984, το ειδικό πρόγραμμα για την περιοχή της Umbria όσον αφορά την ανάπτυξη της παραγωγής βοείου, προβείου και αιγείου κρέατος, και παρείχε συμπληρωματικά στοιχεία στις 18 Μαΐου 1984·  ότι το εν λόγω πρόγραμμα περιέχει στοιχεία και διατάξεις που αναφέρονται στο άρθρο 5 του κανονισμού και δείχνουν ότι ο στόχος αυτού του κανονισμού μπορεί να επιτευχθεί και ότι πληρούνται οι όροι του·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά ζητήματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ειδικό πρόγραμμα για την περιοχή της Umbria όσον αφορά την ανάπτυξη της παραγωγής βοείου, προβείου και αιγείου κρέατος, που ανακοίνωσε η ιταλική κυβέρνηση στις 19 Μαρτίου 1984 και συμπλήρωσε στις 18 Μαΐου 1984, σύμφωνα με τον κανονισμό (ΕΟΚ) αριθ. 1944/81.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 12 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 27.